Compromesos en la lluita contra la violència masclista i qualsevol altre forma de violència que s'exerceix als col·lectius més vulnerables
Els Mossos d'Esquadra, en el seu compromís per lluitar contra la violència masclista i qualsevol altre forma de violència que s'exerceix als col·lectius més vulnerables, posa en funcionament una adreça de correu electrònic al servei de totes les ciutadanes i ciutadans que necessitin assessorament i informació durant la seva situació de confinament domiciliari, derivat de l'estat d'alarma per COVID-19.
Adreceu-nos les vostres consultes en cas que necessiteu assessorament i informació durant la situació de confinament domiciliari a: [EMAIL]
Només dóna servei amb la finalitat d'assessorar i informar a persones que poden estar patint situacions díficils en el sí de la convivència o com a conseqüència de l'estat d'alarma actual i relacionades amb possibles situacions de violència masclista, domèstica o qualsevol altre forma de violència sobre menors, persones grans o persones amb discapacitat.
En cap cas el missatge que ens adreceu substitueix una denúncia de forma presencial en una comissaria de Mossos d'Esquadra.
Es tracta d'un servei d'atenció no urgent que funciona les 24 hores i tots els dies de la setmana.
Us atendran efectius policials amb formació específica en prevenció i atenció a les víctimes.
Recordeu que en cas d' emergències sempre heu trucar al 112 p er garantir una intervenció policial i immediata.
[EMAIL]: assessorament i informació durant el confinament
Parlem sobre la violència masclista durant el confinament
En el cas, de víctimes conegudes, des dels Grups d'Atenció a la Víctima (GAV) s'intensificaran els contactes per saber quina és la seva situació actual i per proporcionar-los eines en cas de tenir necessitat de denunciar a la policia.
Amb la resta de víctimes de es treballarà de manera intensiva per assegurar que no es trobin en risc com a conseqüència del confinament que viuen, en ocasions al costat de la seva parella, de la qual no tenen una ordre d'allunyament.
La informació que es vagi recopilant servirà als especialistes per decidir accions particulars per tal de millorar la situació i sempre garantint la seva seguretat.
L'actual situació pot fer aflorar nous casos de víctimes que no han denunciat mai el seu cas a la policia, de manera que aquest pla també va destinat a aquestes persones.
Les famílies que tenen un familiar desaparegut i que aquests dies, amb la situació de confinament, veuen augmentar la seva situació d'angoixa o el previsible augment de situacions de ciberassetjament o d'estafes per internet, també seran objecte d'aquest pla.
Us recordem que les xarxes veïnals i la família són essencials per fer arribar missatges a la policia i ajudar-nos a detectar possibles abusos en l'àmbit de la violència de gènere i domèstica.
La resposta policial en aquest casos és essencial i cal tenir informació per poder actuar i prevenir situacions de risc.
Podeu trucar al 112 o, en cas extremadament necessari, anar a les comissaries de Mossos d'Esquara, obertes les 24 h.
Amb l'objectiu de prevenir possibles casos de violència contra les dones de maltractaments en l'àmbit familiar, com ara els maltractaments a infants, situacions de violència filio-parental o del maltractament a les persones grans, la Policia de la Genralitat - Mossos d'Esquadra posa en marxa el Pla de contingència per garantir la seguretat de les víctimes de violència masclista i domèstica, i de les persones vulnerables en el marc de l'aplicació de les mesures excepcionals de confinament decretades recentement.
Els principals reptes als quals s'enfronten les víctimes en aquesta situació excepcional de confinament són:
Segons aquest Pla, els Mossos d'Esquadra augmentaran les accions de seguiment i protecció a les víctimes per adaptar-les a l'actual situació d'emergència i incrementar la percepció de seguretat de les víctimes i la ciutadania en general.
Actualment, els Grups d'Atenció a la Víctima (GAV) realitzen el seguiment a un total de 17.133 persones, de les quals 11.799 disposen de mesures judicials o de fiscalia de protecció.
Aquests seguiments corresponen a víctimes de violència masclista en l'àmbit de la parella, de violència domèstica, de violència sexual, de mutilació genital femenina, de matrimonis forçats, d'il·lícits penals motivats per l'odi i la discriminació i de tràfic d'éssers humans.
Des del Cos de Mossos d'Esquadra es posa en marxa una campanya de sensibilització i informació a través de les xarxes socials adreçada a la ciutadania i a les possibles víctimes i al seu entorn immediat recordant que les comissaries estan obertes les 24 hores i que cal fer ús del telèfon 112 en cas de ser víctima d'un delicte.
Els Mossos treballen en coordinació amb diferents entitats que lluiten contra les violències masclistes, entre les quals hi ha l'Institut Català de les Dones que ha posat en marxa una campanya, sota el nom Establiment segur contra la violència masclista, a la qual el mossos s'ha adherit.
Aquesta iniciativa es concreta en posar en lloc visible dels comerços un cartell amb el missatge següent: "Establiment segur contra la violència masclista.
Si aquests dies de confinament sents que casa teva deixa de ser un espai segur per a tu o els teus fills i filles, aquí truquem per tu al 900 900 120 o al 112. ".
Els efectius en el territori de Mossos d'Esquadra també col·laboren en la difusió d'aquests missatges als establiments comercials.
Els comerços poden descarregar-se els missatges del web dones.gencat.cat i tenen al seu abast diverses versions en català, castellà, francès, anglès, rus i àrab.
Amb aquest missatge es vol ampliar el suport social a les dones que travessen aquestes situacions i que actualment poden estar aïllades.
Una dona que s'acosta a un establiment i veu aquest cartell sap que pot comptar amb algú, que serà escoltada i podrà explicar la seva situació i que aquesta persona trucarà per ella al 900900120, per ser assessorada per professionals de l'advocacia, psicologia i l'atenció social, o al 112 en cas d'emergència.
L'Institut Català de les Dones posa a disposició de la ciutadania un seguit de documents divulgatius amb recomanacions, serveis i noves ajudes per fer front a la violència masclista en la situació de crisi sociosanitària actual, ja siguis directament una dona que travessa una situació de violència masclista, una persona del seu entorn més immediat o una persona professional del circuit d'abordatge de les violències masclistes.
Pel que fa a les víctimes de violència masclista, hi ha recomanacions específiques en diferents situacions: